 Guddoomiye-ku-xigeenka koowaad ee xisbiga muxaafidka ah ee Kulmiye, Mujaahid Maxamed Kaahin Axmed, ayaa isaguna soo jeediyey in loo baahan yahay in si wada jir ah loo wajaho cabashada ka taagan saamiga lagu soo dooranayo Mudanayaasha, waxana uu hoosta ka xarriiqay in si guud loo eego cabashada taagan,Hayadda SONSAF waanu u mahad naqaynaa, arrintan xilkeedana waxa iska leh golaha wakiillada, xukuumadda iyo xisbiyada qarankuna qayb bay ku leeyihiin, saami-qaybsigana dhammaan gobolladu way ka cabanayaan, haddana gobolladu indho gobol bay ku eegayaan, arrinkuna indho qaran in lagu eego ayuu u baahan yahay, mana jiro minqiyaas saamiga dalka wax loogu qaybiyo, maadaama aanay dadkeenu tiro koobnaynayuu yidhi Maxamed Kaahin. 